Diari Oficial de la Generalitat Valenciana


Sumari del DOGV 7252, del 10-04-2014 (2014/3178)

RESOLUCIÓ de 20 de març de 2014, de la Conselleria de Presidència i Agricultura, Pesca, Alimentació i Aigua, per la qual es convoquen per a l'any 2014 i es publiquen les línies pressupostàries i els imports globals màxims de les ajudes a les organitzacions professionals agràries.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7252

Data del DOGV
:   10-04-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/3178


Data del document
:   20-03-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 20 de març de 2014, de la Conselleria de Presidència i Agricultura, Pesca, Alimentació i Aigua, per la qual es convoquen per a l'any 2014 i es publiquen les línies pressupostàries i els imports globals màxims de les ajudes a les organitzacions professionals agràries. [2014/3178]  
Per Orde 24/2010, de 13 de juliol, de la Conselleria d'Agricultura, Pesca i Alimentació, publicada en el Diari Oficial de la Comunitat Valenciana número 6315, de 21 de juliol de 2010, es van aprovar les bases reguladores per a la concessió d'ajudes a les organitzacions professionals agràries amb presència en l'àmbit territorial de la Comunitat Valenciana.  
Per Orde de 4 d'abril de 2006, de la Conselleria d'Agricultura, Pesca i Alimentació, publicada en el Diari Oficial de la Comunitat Valenciana número 5240, de 18 d'abril de 2006, modificada per l'Orde de 22 de juliol de 2008, de la Conselleria d'Agricultura, Pesca i Alimentació, publicada en el Diari Oficial de la Comunitat Valenciana número 5815, de 28 de juliol de 2008, es va regular la concessió d'ajudes a les organitzacions professionals agràries que integren organitzacions de dones o organitzacions de dones amb personalitat jurídica pròpia per a la promoció de la integració i la igualtat d'oportunitats de la dona en l'àmbit rural.  
Per Orde de 4 d'abril de 2006, de la Conselleria d'Agricultura, Pesca i Alimentació, publicada en el Diari Oficial de la Comunitat Valenciana número 5240, de 18 d'abril de 2006, modificada per l'Orde de 22 de juliol de 2008, de la Conselleria d'Agricultura, Pesca i Alimentació, publicada en el Diari Oficial de la Comunitat Valenciana número 5815, de 28 de juliol de 2008, es va regular la concessió d'ajudes a les organitzacions professionals agràries per a la promoció associativa i representativa dels jóvens agricultors.  
Amb l'objecte que s'inicie per a l'exercici 2014 el procediment de sol·licitud i tramitació de les ajudes mencionades, així com el compliment de l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc:  
  
  
Primer. Objecte i àmbit  
Convocar per a l'exercici 2014 les ajudes de la Conselleria de Presidència i Agricultura, Pesca, Alimentació i Aigua que s'esmenten a continuació.  
Ajudes a les organitzacions professionals agràries, regulades per l'Orde 24/2010, de 13 de juliol (DOCV 6315, 21.07.2010), de la Conselleria d'Agricultura, Pesca i Alimentació, per la qual s'aproven les bases per a la concessió d'ajudes a les organitzacions professionals agràries.  
  
Ajudes a actuacions que promoguen la integració de la dona en l'àmbit rural, regulades per l'Orde de 4 d'abril de 2006 (DOCV 5240, 18.04.2006), de la Conselleria d'Agricultura, Pesca i Alimentació, modificada per l'Orde de 22 de juliol de 2008 (DOCV 5815, 28.07.2008), de la Conselleria d'Agricultura, Pesca i Alimentació.  
  
Ajudes per a la promoció associativa i representativa dels jóvens agricultors, regulades per l'Orde de 4 d'abril de 2006 (DOCV 5240, 18.04.2006), de la Conselleria d'Agricultura, Pesca i Alimentació, modificada per l'Orde de 22 de juliol de 2008 (DOCV 5815, 28.07.2008), de la Conselleria d'Agricultura, Pesca i Alimentació.  
  
Segon. Finançament de les ajudes  
La dotació pressupostària per a les ajudes finançades amb fons propis de la Generalitat es faran a càrrec del Programa 714.20, de Foment i Garantia Agrària, secció 05, Conselleria de Presidència i Agricultura, Pesca, Alimentació i Aigua, del pressupost de la Generalitat per a 2014, línies i imports globals màxims els següents:  
  
  
  
1. Ajudes a organitzacions professionals agràries  
Codi línia T0196000: 155.000 -  
Codi línia T0204000: 64.000 -  
  
2. Ajudes a actuacions que promoguen la integració de la dona en l'àmbit rural  
Codi línia T2814000: 15.500 -  
  
3. Ajudes per a la promoció associativa i representativa dels jóvens agricultors  
Codi línia T2814000: 15.500 -  
  
Tercer. Termini de presentació  
El termini de presentació de sol·licituds en l'exercici 2014 per a les ajudes regulades en la present convocatòria serà d'un mes, a comptar des de l'endemà de la publicació de la present resolució en el Diari Oficial de la Comunitat Valenciana.  
  
Quart. Requisits de notificació, comunicació o exempció  
Esta resolució no necessita la seua notificació a la Comissió Europea per no reunir els requisits de l'article 107.1 del Tractat de Funcionament de la Unió Europea, segons Decret 147/2007, de 7 de setembre, del Consell, al ser exclusius beneficiaris de les ajudes que s'hi regulen les organitzacions professionals agràries o altres entitats sense ànim de lucre que no exercixen activitats econòmiques en què puguen oferir béns o servicis en el mercat, no existint la possibilitat de falsejament de la competència.  
  
Contra la present resolució, que posa fi a la via administrativa, es podrà interposar, amb caràcter potestatiu recurs de reposició davant del conseller de Presidència i Agricultura, Pesca i Alimentació, en el termini d'un mes a partir de la data de publicació en el Diari Oficial de la Comunitat Valenciana, o bé interposar directament un recurs contenciós administratiu davant de la Sala Contenciosa Aministrativa del Tribunal Superior de Justicia de la Comunitat Valenciana, en el termini de dos mesos. des de l'endemà a la seua publicació, d'acord amb el que disposa els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciósa Administrativa.  
  
  
València, 20 de març de 2014.- El conseller de Presidència i Agricultura, Pesca, Alimentació i Aigua: José Císcar Bolufer.